*Morten Sivertsen (MORS), 13. november 2020*

**Vejledning til dagtilbud i Gentofte Kommune om Covid-19**

**Vigtigste dokumenter om COVID-19 for dagtilbudsområdet (med links)**

* **Retningslinjer for dagtilbud på Børne- og Undervisningsministeriets område ifm. forebyggelse af smittespredning af COVID-19** – gældende fra 1. august 2020: <https://www.uvm.dk/-/media/filer/uvm/aktuelt/pdf20/jun/200619-retningslinjer-for-dagtilbud-ua.pdf?la=da>
* **Børne- og undervisningsministeriets spørgsmål og svar om Covid-19 på dagtilbudsområdet:** <https://www.uvm.dk/aktuelt/i-fokus/information-til-uddannelsesinstitutioner-om-coronavirus-covid-19/spoergsmaal-og-svar/dagtilbud>
* **COVID-19: Forebyggelse af smittespredning**: <https://www.sst.dk/-/media/Udgivelser/2020/Corona/Forebyggelse-af-smittespredning/Forebyggelse-af-smittespredning-publikation.ashx?la=da&hash=FD3E64042EEDB7A6C3305BD37A003B5B58B1BC79>
* **Forholdsregler ved tilfælde af Covid-19 i dagtilbud…:** <https://www.sst.dk/da/udgivelser/2020/info-om-forholdsregler-ved-tilfaelde-af-covid-19-i-skoler-dagtilbud-og-andre-tilbud-til-boern-og-unge>
* **Informationsmateriale til forældre til børn, der går i dagtilbud eller skole om sygdom og hjemsendelse:** [https://www.sst.dk/-/media/Udgivelser/2020/Corona/Information-til-forældre/Informationsmateriale-til-foraeldre-om-boern-med-symptomer-der-kan-vaere-COVID19-eller-som-har-hjems.ashx?la=da&hash=6741DEA0A705106D4511506612CF6F56E868431D](https://www.sst.dk/-/media/Udgivelser/2020/Corona/Information-til-for%C3%A6ldre/Informationsmateriale-til-foraeldre-om-boern-med-symptomer-der-kan-vaere-COVID19-eller-som-har-hjems.ashx?la=da&hash=6741DEA0A705106D4511506612CF6F56E868431D)
* **Sundhedsstyrelsens Håndbog om hygiejne og miljø i dagtilbud:** <https://www.sst.dk/-/media/Udgivelser/2019/Hygiejne-dagtilbud/Haandbog-om-hygiejne-2019.ashx?la=da&hash=1E2E53FCE556A09AF5EF798E41160E36FA8E6F6F>

**Alfabetiseret vejledning fra Sundhedsplejen og Dagtilbud**Nye eller opdaterede emner i vejledningen markeres med gult.

|  |  |
| --- | --- |
| **Emne** | **Vejledning** |
| **A** |  |
| Aflevering og afhentning (21/9-20) | Alle institutioner anbefales - så vidt det er muligt - at sikre, at aflevering og afhentning foregår udenfor. Antallet af forældre, der testes positive, er desværre relativt stort i Gentofte Kommune, og vi får i denne tid dagligt besked om forældre, der er testet positive og ofte også er syge. Forældre, der typisk har været forbi, og afleverer børn i dagene op til sygdom/testresultat. Såfremt det af fysiske årsager ikke er muligt helt at holde forældrene ude, skal det sikres, at der kun er én forælder i garderoben ad gangen, og at der sprittes af, der hvor forælderen har været/berørt, før næste forælder kommer ind. |
| **E** |  |
| Eksterne samarbejds-partnere i dagtilbuddene | Man må gerne have andre professionelle inde på institutionen, men de skal overholde retningslinjerne - og i det omfang, at det er muligt med digitale møder, skal man bruge denne mulighed. Ovenstående gælder også samarbejdet med FTR´er, PPR, tilsyn, forældre, Gentofte Ejendomme mm, som vi beder om at holde 48 timer mellem besøg i forskellige dagtilbud, hvis det er svært at overholde afstandskravet. |
| Etniske minoriteter (5/11-20) | Ledelsen har en vigtig rolle i at sikre, at det pædagogiske personale har forståelse for de grundlæggende principper i smitteforebyggelse og sundhedspædagogik med udgangspunkt i den enkelte families behov – særligt til sårbare børnefamilier. Det gælder også formidling af information på andre sprog, hvor samtlige oversatte [materialer på alle sprog findes her](https://www.sst.dk/da/corona/Yderligere-information/Information-paa-andre-sprog).I kan tilmelde jer Sundhedsstyrelsens informationsmaterialer ved at kontakte fuldmægtig Nina Timm Tornbjerg, ntto@sst.dk. |
| **F** |  |
| Forældre i institutionerne og brug af mundbind (29/10-20) | Udgangspunktet er, at forældre ikke kommer ind i institutionerne.Når der alligevel er behov for, at forældrene kommer i institutionen, kan de bedes bruge mundbind. Vejledning fra Corona-hotline: *Krav om brug af mundbind under forældres ophold i dagtilbuddet vil kunne indføres, hvis det er sagligt og proportionalt. Forældrene vil ikke skulle have stillet mundbind til rådighed vederlagsfrit af dagtilbuddet i hente-bringe-situationer.* Hvis I vælger at indføre et krav om mundbind, anbefaler vi, at det sker i dialog med bestyrelse og medarbejdere (via MED/TR). |
| Forældre-information om Covid-19 (10/9-20) | Sundhedsstyrelsen har samlet information til forældre til børn, der går i dagtilbud eller skole. Materialet indeholder blandt andet information om, hvad forældre skal gøre, hvis deres barn har symptomer på COVID-19 eller bliver sendt hjem ved smittetilfælde i klassen eller daginstitutionen. I finder folderen [her](https://www.sst.dk/da/Udgivelser/2020/Har-dit-barn-symptomer-der-kan-vaere-COVID-19-eller-er-der-smitte-i-dit-barns-dagtilbud-eller-skole_). |
| **G** |  |
| Gravide medarbejdere (29/9-20) | Sundhedsstyrelsen har i pjecen ”Gode råd til dig, der er i øget risiko” af 15. september 2020 bl.a. præciseret retningslinjerne for gravide i 3. trimester: ”*Hvis du er gravid og ansat i sundheds-, social- og ældresektor eller i dagtilbud 0-6 år, og hvis du har arbejdsfunktioner med tæt kontakt til patienter, borgere eller børn, skal du omplaceres til andre arbejdsopgaver, hvor du ikke har tæt kontakt med andre fra fulde 28 graviditetsuger (28+0) og resten af graviditeten. Hvis omplacering eller hjemmearbejde ikke er muligt, skal du fraværsmeldes.*” Pjecen kan findes her: <https://www.sst.dk/-/media/Udgivelser/2020/Corona/Oeget-risiko/Pjece-Gode-raad-til_dig_i_oeget_risiko.ashx?la=da&hash=2241BC0DB8AA54DC8A6994EA2CD6A45AB15E0395> |
| **H** |  |
| Hjemsendte børn og fritidsaktiviteter (6/11- 20) | Hvis et barn er hjemsendt, anbefales barnet at blive hjemme fra fritidsaktiviteter mv., indtil hjemsendelsen ophører ved første negative test eller symptomfrihed i 48 timer.Yderligere information, hvis man vurderes at være nær kontakt <https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjs8qDjmv3sAhVJxIsKHTewC5AQFjABegQIAxAD&url=https%3A%2F%2Fwww.sst.dk%2Fda%2Fudgivelser%2F2020%2Ftil-dig-der-er-naer-kontakt-til-person-med-ny-coronavirus&usg=AOvVaw3jEb1NRziTGZSudMNqQZSC> Hvis barnet konstateres smittet med Covid-19, bedes forældrene kontakte fritidstilbud mv. for smitteopsporing.Yderligere information kan læses i pjecen fra Sundhedsstyrelsen: [Har dit barn symptomer, der kan være Covid-19, eller er der smitte i dit barns dagtilbud eller skole?](https://www.sst.dk/da/Udgivelser/2020/Har-dit-barn-symptomer-der-kan-vaere-COVID-19-eller-er-der-smitte-i-dit-barns-dagtilbud-eller-skole_) |
| Hyttetur | Hytteture (med de ældste børn) anbefales aflyst – også selv om det er inden for sædvanlig gruppe. |
| **I** |  |
| Indberetning af sygefravær (13/11-20) | I skal i forbindelse med indberetning af sygefravær noterer/registrerer, hvis der er tale om fravær pga Corona – såvel ved sygdom som ved test. Der er refusion for den slags fravær fra dag 1. |
| Informationsplakater ved indgange (15/9-20) | Informationsplakater skal være synlige i institutionerne – både der hvor forældre har adgang - og for medarbejdere.Plakaterne findes i mail fra Sanne 15. september 2020. |
| **L** |  |
| Legetøj (30/10-20)  | Som hovedregel bør legetøj gøres rent en gang dagligt, med mindre der er behov for mere.Legetøj, der ikke kan rengøres efter anvisning, pakkes væk til efter COVID-19-epidemien. Hvorvidt legetøj pakkes væk kan i nogle tilfælde afvejes ift. andre vigtige elementer af pædagogisk praksis, herunder blandt andet legetøjets egnethed til at understøtte børns udvikling på forskellige områder, behovet for at indrette det fysiske læringsmiljø på bestemte måder mv. Her er det særligt vigtigt med fokus på anbefalinger om håndhygiejne.Legetøjet kan med fordel tages frem på bestemte "kontrollerede" tidspunkter, fx når der er en voksen til stede, eller børnene leger i små grupper. |
| **M** |  |
| Møder (26/10-20) | Ud fra et forsigtighedsprincip skal I overveje hvilke fysiske møder, der er nødvendige, og hvis det vurderes nødvendigt at gennemføre, så sikre, at der er maksimalt 10 deltagere. Overvej allerede nu, om der er personalemøder, bestyrelsesmøder eller lign., der var planlagt til afholdelse frem til og med 22. november, og som kan udskydes, afholdes udendørs eller digitalt, og forhold jer til deltagerantallet. Og hvis det er nødvendigt med et fysisk møde, så vær sikker på, at alle krav om afstand og hygiejne overholdes. |
| **O** |  |
| Offentlig transport | Dagtilbud kan fortsat benytte kollektiv trafik.Kravet om brug af mundbind på alle tidspunkter i den kollektive trafik gælder ikke børn under 12 år samt personer med vejrtrækningsbesvær, nedsat bevidsthedsniveau, eller personer med fysiske eller mentale svækkelser. Børn under 12 år er undtaget fra brugen af mundbind, da det er Sundhedsstyrelsens vurdering, at det ikke kan sikres, at mundbindet sidder tæt nok til ansigtet. Ligesom børn under 12 år heller ikke vurderes til selv at kunne tage mundbindet af og på.Pædagogisk personale i dagtilbud skal ved brug af offentlig transport benytte mundbind. Det vil som udgangspunkt ikke være nødvendigt at pædagogisk personale benytter mundbind i private busser for eksempel til udflugt, skovbørnehave mv.  |
| **P** |  |
| Private tests (2/11- 20) | Private test er et supplement til den offentlige test/den officielle teststrategi. Børn og medarbejdere skal derfor have en negativ tests fra et af de officielle testcentre, før de må komme i dagtilbud igen. |
| **R** |  |
| Rejser(2/10-20)(13/10-20) | I rejsevejledningerne opfordres alle, der har været i et orange rejseland, til at holde sig hjemme i 14 dage efter hjemkomst. I Gentofte Kommune følger vi Børne- og Undervisningsministeriets retningslinjer på området. Det betyder, at dagtilbud og skoler i kommunen af sundhedsmæssige grunde ikke tager imod et barn, der har været i et orange rejseland, fordi barnet kan udgøre en smitterisiko for de andre børn og personalet. Det gælder også selvom forældre kan fremvise en eller flere negative Covid-19 test for barnet.Hvis rejsevejledningen for et rejseland ændres fra gul til orange, imens barnet opholder sig i landet, eller efter barnet er hjemvendt fra landet, opfordres til, at barnet bliver testet for COVID-19 efter hjemkomst – og ikke at blive hjemme i 14 dage. Barnet behøver ikke at blive holdt hjemme i perioden, indtil der foreligger et testresultat.I nogle tilfælde er rejsevejledningen til et land orange på grund af indrejserestriktioner, som ikke skyldes et højt smitteniveau i de pågældende lande, men derimod pågældende landes restriktioner over for danske rejsende, for eksempel karantænekrav. Hvis barnet kommer hjem fra en rejse til et land, hvor rejsevejledningen er orange alene grundet indrejserestriktioner, kan barnet komme i institution eller skole straks efter hjemkomsten. Man behøver ikke at blive hjemme i 14 dage, hvis man har rejst til områder, som Udenrigsministeriet ikke fraråder rejser til, og i øvrigt overholder Udenrigsministeriets særlige rejseråd til en tid med COVID-19. Du kan læse mere om både de danske indrejserestriktioner og Udenrigsministeriets rejsevejledninger på: <https://politi.dk/coronavirus-i-danmark/rejser>.Det er fortsat muligt for familier at besøge deres ødegård i Sverige uden at skulle i karantæne efterfølende – for mere se [her](https://um.dk/da/rejse-og-ophold/rejse-til-udlandet/coronavirus/).Hvad er et anerkendelsesværdigt formål ved indrejse til et orange land?Dødsfald/alvorlig sygdom/alvorligt uheld hos nærtstående. Hvis man er i tvivl, kan man kontakte HR. |
| Rengøring af kontaktflader (30/10-20) | Som hovedregel bør kontaktflader gøres rent en gang dagligt, med mindre der er behov for mere.Frekvensen af rengøring bør tilpasses aktiviteten, så der sikres hyppig og gentagen rengøring af kontaktflader i lokaler og situationer med mange børn og/eller mange berøringer. I vuggestuer og dagpleje kan gulve og vægge i ’nåhøjde’ også være kontaktflader. Her er det også særligt vigtigt med fokus på anbefalinger om håndhygiejne. |
| **S** |  |
| Smitte-udbrud(26/8-20) | Tidligere var det anbefalingen, at hvis én person blev testet positiv for COVID-19, skulle de nære kontakter i klassen/stuen/gruppen sendes hjem, isoleres og testes. I det nye opdaterede materiale fra 25. august 2020 anbefales det, at:* Hvis der er holdt 1 meters afstand: Der igangsættes konkretet vurdering af, hvem der er nære kontakter til den smittede - både nære kontakter i klassen/stuen/gruppen og uden for. De nære kontakter testes to gange efter programmet for smitteopsporing af nære kontakter på 4. og 6 dagen efter sidste nære kontakt med den smittede. I tillæg hertil igangsættes, ud fra et forsigtighedsprincip, en screening af medarbejdere, børn og elever i samme klasse/stue/gruppe. De sendes hjem med henblik på at blive testet én gang. Børn/elever og medarbejder må vende tilbage igen efter, de har fået svar på, at de ikke har COVID-19, og ikke har symptomer.
* Hvis anbefalingen om 1 meters afstand har været fraveget i overensstemmelse med retningslinjerne: Hele klassen/stuen/gruppen anses for at være nære kontakter, og testes to gange efter programmet for smitteopsporing af nære kontakter på 4. og 6 dagen efter sidste nære kontakt med den smittede. Herudover skal der igangsættes konkret vurdering af, hvem der, ud over børn/elever/medarbejdere i samme klasse/stue/gruppe, er nære kontakter til den smittede. Børn/elever/medarbejdere kan vende tilbage igen efter, at de har fået 1. testsvar på, at de ikke har COVID-19, og ikke har symptomer.

I står naturligvis ikke alene, hvis smitten rammer hos jer. Tag altid straks kontakt til Dagtilbud og/eller Sundhedsplejen (Ulla Darre 21 99 58 59) – også hvis I får oplysninger om smitte i weekenden. Sanne kan kontaktes på mobil 20311411 og Michael Andersen på mobil 30571901.I finder folderen om smitteopsporing [her](https://www.sst.dk/-/media/Udgivelser/2020/Corona/Tilf%C3%A6lde-af-covid-19-i-skole%2C-dagtilbud-mm/Information-om-COVID-19-til-dagtilbud_-skoler-mm.ashx?la=da&hash=394193D07134C748916F362EABA2F9DF1FF1D337).Der er ved at blive udarbejdet en procesplan med skabelon til forældrebrev til jer, når I fortæller os om et nyt smitteudbrud. |
| Sociale arrangementer (23/9-20) | ”*Sundhedsmyndighederne anbefaler, at dagtilbud, grundskoler, fritidstilbud (SFO og klub mv.) og ungdoms- og voksenuddannelser aflyser sociale arrangementer. Anbefalingen er foreløbigt gældende til den 2. januar 2021. Det kan for eksempel være klassefester og skolefester, der primært har et socialt formål. Anbefalingen gælder sociale arrangementer, som både afholdes på og uden for dagtilbuddets/skolens/institutionens matrikel. Anbefalingen indebærer også aflysning af kolonier, lejrskoler eller studieture over flere dage, som er planlagt som led i dagtilbud eller undervisningen. Det skyldes, at det især i disse sammenhænge er vanskeligt at efterleve og opretholde krav og anbefalinger om hygiejne og afstand. Anbefalingen om aflysning gælder også, hvis kolonien, lejrskolen eller studieturen alene er for børn eller elever fra samme stue/klasse, der normalt færdes sammen i løbet af dagen*.”Det gælder desværre også julefest for børn og forældre samt julefrokost for medarbejdere mm.Det er ikke jeres ansvar, hvad forældre måtte arrangere privat, men hvis I hører om noget, vil det være en god idé at gøre opmærksom på anbefalingerne til forældrene. |
| Søskende (9/11-20) | Skal søskende til nære kontakter også holdes hjemme, indtil der er testsvar for barnet, der er sendt hjem i isolation som nær kontakt i forbindelse med smitteudbrud? Vi kan ikke kræve det, men I kan foreslå det, hvis det passer ind i den mundtlige dialog, og I vurderer, at det er realistisk for dem. |
| **T** |  |
| Test (2/10-20) | ”*Sundhedsstyrelsen har præciseret, at pædagogisk personale, der i konkrete tilfælde betragtes som nære kontakter til en smittet, kan komme i fast track-køen til corona-test. For nære kontakter gælder, at man skal testes to gange. Dog kan en nær kontakt komme tilbage på arbejde efter én negativ test, man skal blot stadig gennemføre test nummer to, som er en ekstra sikring af den første negative test.* *For at få en fast track-testtid er det nødvendigt at bestille test via Coronaopsporing (32 32 05 11) og ikke via coronaprøver.dk. Der er ikke tale om, at nogle faggrupper qua deres funktion eller stilling kan komme foran i køen. Det afgørende er, at man vurderes at være en nær kontakt til en smittet. Er man ikke nær kontakt, skal man ikke testes.*”Hvis I har medarbejdere, der skal testes, fordi de kan betragtes som nære kontakter, så husk dem endelig på, at de skal gå via kontaktopsporingsenheden på tlf. 32 32 05 11. |
| **U** |  |
| Udluftning (30/10-20) | Efterårs- og vintersæsonen betyder, at vi i højere grad opholder os indendørs i længere tid og med flere personer. Luftskifte har betydning for smitteforebyggelse som supplement til de generelle anbefalinger om afstand, hygiejne mv. Generelt gælder det, at der er mindre smittespredning ved aktiviteter indenfor i lokaler a) der er rummelige i forhold til antal besøgende og b) med god udluftning eller ventilation. At sørge for hyppig udluftning og brug af ventilationssystemer kan være med til at nedbringe koncentrationen af dråber (aerosoler) i luften og medvirke til at forebygge smittespredning af ny coronavirus indendørs. Anbefalinger: * Hvor det er muligt, bør aktiviteter finde sted udendørs.
* Ved indendørs aktiviteter skal disse så vidt muligt reduceres ift. varighed, antal mv.
* Ved indendørs aktiviteter med mange personer i samme rum holdes pauser fx hver time, hvor lokalet tømmes for personer, og der skabes gennemtræk ved udluftning.
 |
| **V** |  |
| Visir (30/10 - 20) | Personalet i dagtilbud har ret – men ikke pligt – til at bære visir. Det pædagogiske personale må ikke bære mundbind, fordi mundbind gør, at børnene ikke kan se og forstå personalets mimik.Udgangspunktet er, at Gentofte Kommune stiller visirer til rådighed til dem, som ønsker det. Alle visirer til personalebrug, er flergangsvisirer - også selv om der står engangsvisir på emballagen. Visirer er personlige og skal desinficeres efter brug og opbevares i ren plasticpose - se punktet Desinfektion af visir i vejledning om Anvendelse af ansigtsværnemidler <https://gp.gentofte.dk/cases/EMN16/EMN-2015-05789/_layouts/15/WopiFrame.aspx?sourcedoc=/cases/EMN16/EMN-2015-05789/Dokumenter/COVID-19/Anvendelse%20af%20ansigtsv%C3%A6rnemidler%20n%C3%A5r%20der%20ikke%20er%20p%C3%A5vist%20smitte%20eller%20mistanke%20om%20COVID-19%2008.10.20.docx&action=default> |
| Ø |  |
| Økonomi (30/10-20) | …..*Det er vigtigt at understrege, at Gentofte Kommune ikke kompenseres automatisk for alle coronaudgifter, men at kommunerne i Danmark kompenseres med et gennemsnitligt beløb baseret på befolkningstal. I Gentofte Kommune kan vi altså have udgifter enten over eller under gennemsnittet og kan derfor risikere ikke at få tilstrækkelig kompensation i forhold til de udgifter, der har været, eller – nok mere teoretisk – håbe at blive kompenseret ud over de udgifter, der er afholdt.* *Da der fortsat er stor usikkerhed omkring, hvor meget Gentofte Kommune kompenseres, er der, som det også er understreget ifm med ledermøder, FU, m.v., behov for at alle forsøger at begrænse de ekstra udgifter, man har ifm. med håndtering af Covid 19, mest muligt. Dette skal dog samtidig ske på en måde, hvor alle sundhedsfaglige retningslinjer overholdes*….For mere se brev fra Sanne 30. oktober |